ღარჷბი მილიონერი

ღარჷბი მილიონერი (; ჰინდი: स्लमडॉग मिलियनेयर) — 2008 წანაშ ბრიტანული კინოფილმი, გჷნოღალირი დენი ბოილიშით, საიმონ ბოფოიშ სცენარით. სცენარი გერსხჷ ინდოარი ჭარუ დო დიპლომატი ვიკას სვარუპიშ რომანს „კითხირფი დო გამეფი“.

ფილმი დოდგჷმილი დო გჷნოღალირი რე ინდოეთის. თინა თხობელენს ისტორიას ახალნორდი ქომოლკოჩიშ გეშა მუმბაიშ გითორციებულჷ რაიონშე, ნამუთ სატელევიზიო ოლაჸაფე შოუშა გიშმურს დო არძაშ მოლებეფს გეგნანჭირინუანს, მუთ შოუშ მაჸვენჯიშ დო სამართალმათხილეეფიშ ეჭვის იჭანუანს. ტელურაიდიშ დო ტორონტოშ კინოფესტავალეფს ძირაფაშ უკული ფილმიქ გოხურგელ ტირაჟით გიშართჷ ოორუე ამერიკას 2008 წანაშ 12 გჷმათუთას დო ჯარალუაშ დო კრიტიკოსეფიშ ცქვაფა მიპალუ.

ჯილდოეფი
„ღარჷბი მილიონერი“ რდჷ არძაშე წჷმოძინელი ფილმი ოსკარიშ 81-ა დოჯილდაფას, სოდე ფილმიქ 8 ჯილდო მიპალუ. ორქოშ გლობუსიშ დოჯილდაფას ფილმიქ ოთხი ჯილდო მიპალუ, თინეფს შქას ორქოშ გლობუსი საუჯგუშო დრამაშო

ოსკარი
საუჯგუშო ფილმი
საუჯგუშო რეჟისორი: დენი ბოილი
საუჯგუშო ადაპტირაფილი სცენარი: საიმონ ბიფუ
საუჯგუშო ორიგინალური მუსიკა: ა. რ. რამანი
საუჯგუშო ორიგინალური ბირა:  ა არ რაჰმანი, გულზარი
საუჯგუშო ხონარი: რესულ პოკუტი, რიჩარდ პრაიკი, იან ტაპი
საუჯგუშო მონტაჟი: კრის დიკენსი
საუჯგუშო ოპერატორი: ენტონი დოდ მენტლი

BAFTA
საუჯგუშო ოპერატორი: ენტონი დოდ მენტლი

რესურსეფი ინტერნეტის 



კატეგორია:2008 წანაშ ფილმეფი
კატეგორია:ბრიტანული ფილმეფი
კატეგორია:ინგლისურნინამი ფილმეფი
კატეგორია:რომანეფს გერსხილი ფილმეფი
კატეგორია:დენი ბოილიშ ფილმეფი